نوشینہ مبارک

نوشینہ شاہین مبارک (پیدائش 16 اکتوبر 1957) ایک برطانوی قدامت پسند سیاستدان ہیں۔ انھوں نے اسکاٹ لینڈ کے لئے 2017 سے 2020 تک یورپی پارلیمنٹ کی رکن کی حیثیت سے خدمات انجام دیں۔

ابتدائی زندگی اور تعلیم 
نوشینہ مبارک پاکستان کے شہر میاں چنوں میں پیدا ہوئیں۔ وہ چھ سال کی عمر میں 1957 میں اسکاٹ لینڈ کے شہر گلاسگو منتقل ہو گئیں جہاں وہ 2021 تک مقیم ہیں۔ 

شاؤلینڈز اکیڈمی میں ابتدائی تعلیم حاصل کرنے بعد انھوں نے 1991 میں اسٹریتھ کلائڈ( Strathclyde ) یونیورسٹی سے تاریخ میں بی اے (آنرز) کی ڈگری حاصل کی۔

کیریئر

کاروبار 
نوشینہ مبارک اور ان کے شوہر ڈاکٹر اقبال مبارک نے ایک آٹی کمپنی بھی شروع کی جس کا نام " ایم کمپیوٹر ٹیکنالوجیز" ہے، 1999 میں ایم کمپیوٹر ٹیکنالوجیز نے "بزنس اسٹارٹ اپ آف دی ایئر" کا ایوارڈ بھی جیتا۔ 

اس کے بعد 2005 میں انھیں اسکاٹ لینڈ کی کمپنی آف دی ایئر کا اعزاز بھی دیا گیا۔ اسی سال انھیں بزنس وومین آف دی ایئر بھی نامزد کیا گیا۔

انسان دوستی 
نوشینہ مبارک نے اپنی پوری زندگی میں انسانی حقوق کے لئے آواز بلند کی ہے کئی سالوں سے وہ انسانی حقوق کے امور کے بارے میں شعور اجاگر کرنے کے لئے کام کر رہی ہیں۔ 

انہوں نے بوسنیا میں جنگ اور تنازعے کے اثرات دیکھنے کے لئے بذات خود بوسنیا کا سفر کیا اور برطانیہ میں انسانی حقوق کی خلاف ورزیوں کے بارے میں شعور بیدار کرنے اور متاثرین کے لئے رقم جمع کرنے کے لئے کام کیا۔

یورپی پارلیمنٹ کی ممبر 
ستمبر 2017 میں انھوں نے اسکاٹ لینڈ کے حلقہ انتخاب میں  ایان ڈنکن کی جگہ  کنزرویٹوایم ای پی  کے  طور پرسامنے آئیں ۔ یورپی پارلیمنٹ میں انھوں نے میانمار میں روہنگیا کی حالت زار پر شعور اجاگر کرنے لیے  کام کیا ،  اس کے لیے انھوں نے اپریل 2018 میں بنگلہ دیش میں  پناہ گزین کیمپ کاکس بازار کا دورہ کیا۔

2019 کے یوروپی پارلیمنٹ انتخابات میں بیرونس نوشینہ مبارک اسکاٹ لینڈ کی کنزرویٹو پارٹی کی فہرست میں صف اول کی  امیدوار تھیں اور اسکاٹ لینڈ حلقہ انتخاب کے لئے منتخب ہونے والے چھ ممبران اسمبلی میں سے ایک تھیں ۔ 

انھوں نے 31 جنوری 2020 تک ممبر پارلیمنٹ کی حیثیت سے خدمات انجام دیں، یہ وہ وقت تھا جب بریگزٹ (برطانیہ کا یورپی یونین سے انخلا) کاعمل مکمل ہوا۔

حوالہ جات 

1957ء کی پیدائشیں
بقید حیات شخصیات
پاکستانی نژاد برطانوی سیاست دان
مملکت متحدہ کو پاکستانی تارکین وطن
مملکت متحدہ کے وطن گیر شہری